recursal/SuperWikiNEXT-32B huggingface dataset:
Бело црна анимација на зоопраксископ)
**Зоопраксископ** (Zoopraxіscope потекнува од грчките зборови "зое"- живот, праксис - пракса и скопио - гледа - поранешен назив е Зоогироскоп (Zoogyroscope) потекнува од грчките зборови "зое"- живот, жиро - γυρο „вртење" и скопео - посматра, што би може да се преведе како живо посматрање на вртење) е машина која го прикажувала природниот циклус движењата на човечките и животинските движења. Уредот е измислен во 1879 година од страна на Едвард Мајбриџ.

Оптички уреди
-------------

* Тауматроп
* Фенакистоскоп
* Стробоскоп
* Зоотроп или зоетроп
* Фантаскоп
* Праксиноскоп
* Зоопраксископ
* Кинеограф
* Кинора
* Филоскоп
* Мутоскоп

Наводи
------

1. ↑  Prodger, Phillip (2003). *Time Stands Still: Muybridge and the Instantaneous Photography Movement*. Oxford University Press. стр. 158. ISBN 978-0-19-514964-7.
2. ↑  Haskin Article 1 "Moving Picture Shows Appeal to all Classes and all Ages" | 100 Year Old Movies

Надворешни врски
----------------

* 
* Архивирано на 7 март 2015 г.
*
**Иберокавкаски јазици** — поим кој е предложен од грузискиот јазичар Арнолд Чикобава, со кој се опфаќаат три засебни јазични семејства кои се зборуваат во Кавказот. Ова предложено јазично семејство ги вклучува: северозападни кавкаски јазици, североисточни кавкаски јазици и картвелски јазици. Според предложената теорија во ова семејство би се вклучиле и хатскиот јазик (за кој некои јазичари сметаат дека има поврзаност со северозападните кавкаски јазици), хурискиот јазик и урартскиот јазик (за кои некои јазичари сметаат дека се поврзани со североисточните кавкаски јазици)

Статус
------

Поврзаноста меѓу овие три јазични семејства е оспорена и не е доволно јасна и прецизирана. Поголем број јазичари може да најдат поврзаности меѓу североисточните и северозападните кавкаски јазици, но сепак нема познати сличности или поврзаности со јужните кавкаски јазици. Овие јазици се поделени и не се сроди и кај класификацијата на Џозеф Гринберг. Така, поимот иберокавкаски е географски поим.
Зеленкар- должина 12.5-15 см
**Зеленкар** (vireo solitarius) спаѓа во групата на песнопојните.

Распространетост и навики
-------------------------

Ја населува Северна Америка, од средна Канада сè до Мексико. Зеленкарот е птица преселница, која на есен ги напушта северните региони и зимата ја минува во јужните делови од САД и Мексико каде што живеат популациите кои во овие делови имаат постојани живеалишта.Неговото гнездо најчесто се наоѓа во мешовитите и зимзелените шуми. Гнездото е составено од тревки,стебленца и ленти од кората на стеблото,кои се вткаени во неговата основа.Женката положува 3 до 5 јајца и самата лежи врз нив 13 до 14 дена, а младите ги храни со гасеници и пајаци.

Надворешни врски
----------------

|  |  |
| --- | --- |
| Ризница | „Зеленкар" на Ризницата ? |

* Видео
* Преселба Архивирано на 19 август 2016 г. – Смитсонијан, центар за преселба на птици
Куче со беснило.
**Зоонози** (грчки. *zoon* - животно и *nosos* - болест) се група на заразни болести кои се заеднички за луѓето и некој животни, а можат да се пренесат од животните на луѓето и обратно. Причините во преден план се меѓу животните и само повремено можат да се пренесат на човекот. Човекот може да се зарази со гризнување или со гребнување, потоа со контакт со секрет, измет, мокрача или преку храна. Главен резервоар за ширење на опасни зоонози се глодачите, шумските глувци и волови. Причинители на зоонози можат да бидат бактерии, вируси, паразити, габи, рикеции и приони.

Список на некој зоонози
-----------------------

* Антракс
* Птичји грип
* Бруцелоза
* Ехинококоза
* Хистоплазмоза
* Куга
* Лептоспироза
* Лајшманиоза
* Q грозница
* Трихинелоза
* Туберкулоза
* Туларемија
* Кампилобактериоза
* Беснило
* Ебола
* Маларија
* Салмонелоза
* Токсоплазмоза
* Тифус
* Лајмска болест
* Шуга

|  |  |
| --- | --- |
| Ризница | „Зоонози" на Ризницата ? |
**Зеленградски манастир** — манастир во Злетовско-пробиштипско, во источниот дел на Македонија. Се наоѓа на падините на Осоговските Планини, во близина на селото Зеленград и на околу 7 км од Злетово, непосредно на десната страна од Злетовска Река. Претставува метох на Лесновскиот манастир. Манастирот во минатото бил машки, но по неговото возобновување е женски. Посветен е на Свети Спиридон.

Местоположба
------------

Манастирот се наоѓа на самата атарска граница на кратовското село Луково и пробиштипското село Зеленград.

Историја
--------

Манастирот за првпат се споменува во лесновски типик од XIII век. За него се знае многу малку, затоа што нема зачувани пишани записи. Познато е дека од неговото основање бил машки манастир, а по потпаѓањето на Македонија под отоманска власт бил срушен. Во периодот по Втората светска војна, манастирот бил целосно запуштен. Во 2006 година е започнато негово обновување на темелите на првобитниот манастир, при што изградбата траела 13 месеци и завршила во 2007 година. Манастирот бил осветен од страна на Архиепископот Охридски и Македонски г.г. Стефан на 21 јули 2007 година, а на церемонијата на осветувањето присуствувале надлежниот Митрополит Брегалнички г. Иларион, Митрополитот Дебарско-кичевски г. Тимотеј, игуменот Дамаскин и свештенослужители. По возобновувањето, манастирот е женски, а првата монахиња била замонашена на 27 август 2007 година. Денес во манастирот покрај монахињи има и искушенички.

Градби
------

Во склоп на манастирот спаѓаат две манастирски цркви и конаците.

### Главна манастирска црква

Главна статија: Црква „Св. Спиридон" - Зеленград
Црквата се наоѓа во источниот дел од манастирот, од десната страна на влезната порта. Градбата има правоаголна основа и се состои од два дела. Изградена е од камен и тули, и целосно покриена со ќерамиди. Внатрешноста е живописана од страна на зорафите Драган Ристески од Охрид и Лазар Лечиќ од Војводина. На една од фреските е прикажано Успението на Пресвета Богородица. Камбанаријата на црквата е сместена од десната страна пред самата црква.

### Параклис

Главна статија: Црква „Св. Покров на Пресвета Богородица" - Зеленград
Црквата претставува параклис посветен на Покровот на Пресвета Богородица.

### Конаци

Владичкиот конак бил изграден во 2008 година. Во конаците живеат монахињи и искушенички. Секоја година, во пресрет на празникот на Свети Спиридон, во конаците традиционално се одржува „трпеза на љубовта".

Галерија
--------

* Манастирската црква „Св. Спиридон"Манастирската црква „Св. Спиридон"
* Црква „Св. Спиридон" (лево) и камбанаријата (десно)Црква „Св. Спиридон" (лево) и камбанаријата (десно)
* Манастирските конаци (лево) и црквата „Св. Спиридон" (десно)Манастирските конаци (лево) и црквата „Св. Спиридон" (десно)

Наводи
------

1. ↑  „Осветен возобновениот манастир на свети Спиридон Чудотворец – метох на Лесновскиот манастир". *МПЦ*. 23 јули 2016.
2. 1 2 3  „Манастир „Свети Спиридон"". *Македонска нација*. 18 мај 2011.
3. ↑  С. И.. „Возобновен и осветен манастирот „Св. Спиридон"[*мртва врска*]". *Вест*. 23 јули 2007.

Надворешни врски
----------------

* Зеленградски манастир на Ризницата ?
**Меѓународните сили за безбедносна помош** (ИСАФ) е меѓународна воена сила во Авганистан предводена од НАТО. Во мај 2012 година ИСАФ броеше околу 129.500 војници од 50 земји.

Воениот терминал на ИСАФ на Меѓународниот аеродром во Кабул, септември 2010 година
ИСАФ е формиран врз основа на одлука од Советот за безбедност на ОН (Резолуција 1386 од 20 декември 2001 година) со мандат да го штитат Кабул и околината од Талибанците, Ал Каида и останатите противници на Авганистанската привремена влада предводена од Хамид Карзаи.

Со текот на времето ИСАФ ја прошири својата мисија во четири етапи на територијата на целиот Авганистан. Во октомври 2003 година, по усвојувањето на Резолуцијата 1510 на Советот за безбедност, мандатот на ИСАФ беше проширен и на области надвор од Кабул, по што германски војници беа испратени во регионот Кундуз, на северот од земјата. Од 31 јули 2006 година ИСАФ ја презеде контролата над југот од Авганистан, а на 5 октомври истата година и над истокот на земјата.

Во 2006 година по интензивирањето на воените дејствија на Талибанците на југот од Авганистан, се разгори Авганистанската војна, а ИСАФ се вклучи во покрупни борбени операции против Талибанците. Со поголемата вклученост во борбите, силите на ИСАФ се почесто стануваат мета на бунтовниците.

Регионални команди
------------------

Командата регионот на главниот град ротира помеѓу Италија, Турција и Франција. Северниот регион е под команда на Германија, Западот под команда на Италија, командата со југот ротира помеѓу Британија, Канада и Холандија, а со истокот - САД.

Држави учеснички во ИСАФ
------------------------

Во ИСАФ учествуваат држави членки на НАТО, како и држави кои не се членки на НАТО.

Сите членки на НАТО учествуваат со свои војници во ИСАФ (состојба во мај 2012):

* Албанија – 333 војници
* Белгија – 524
* Британија – 9.500
* Бугарија – 561
* Германија – 4.701
* Грција – 112
* Данска – 676
* Естонија – 153
* Исланд – 6
* Италија – 3.986
* Канада – 950
* Латвија – 175
* Литванија – 237
* Луксембург – 10
* Норвешка – 515
* Полска – 2.420
* Португалија – 155
* Романија – 1.800
* САД – 90.000
* Словачка – 330
* Словенија – 79
* Турција – 1.272
* Унгарија – 339
* Франција – 3.279
* Холандија - 500
* Хрватска – 278
* Чешка – 529
* Шпанија – 1.596

Од останатите држави учествуваат:

* Австралија – 1.550 војници
* Австрија – 3
* Азербејџан – 94
* Бахреин - 95
* Босна и Херцеговина - 59
* Грузија - 800
* Ел Салвадор - 24
* Ерменија - 126
* Ирска – 7
* Јужна Кореја - 350
* Македонија – 177
* Малезија - 46
* Монголија - 102
* Нов Зеланд – 152
* Обединети Арапски Емирати - 35
* Сингапур - 39
* Тонга - 55
* Украина - 23
* Финска – 177
* Црна Гора - 39
* Шведска – 500

Земји кои ги повлекле војниците:

* Јордан
* Швајцарија

Наводи
------

1. ↑  „ISAF, мај 2012" (PDF). Архивирано од изворникот (PDF) на 2022-01-20. Посетено на 2009-10-22.

Надворешни врски
----------------

* Официјална страница на ИСАФ
* Министерство за одбрана: Македонското учество во ИСАФ Архивирано на 9 јуни 2012 г.
*Doom* го популаризираше здружениот начин на ЛС.
**Здружен начин на игра**, **здружено играње** или **кооперативна игра** (англиски: *Cooperative gameplay* или *co-op*) е еден од можните начини на играње на видеоигри којшто им овозможува на играчите да работат заедно (здружено) кон целта, без присуство на човечки противници. Здружениот начин е основан врз самостојниот начин на игра, со можноста на повеќе играчи. Понекогаш и приказната е изменета и нивото на тешкост е зголемено, во зависност од бројот на играчи. Играчите им помагаат на своите соиграчи на разни начини: давајќи оружја или предмети, лечејќи ги, покривајќи ги во борба, па дури и со маневри како буткање преку препреки и слично.

Здружениоот начин на игра станува сè попопуларен во последните неколку години во споредба со натпреварувачкиот групен начин.. Со развојот на управувачите и мрежните технологии, сè повеќе игри поддржуваат повеќе од двајца играчи на конзоли и ЛС, со што се зголемува популарноста на здружените игри, особено на пукачите од прво лице и спортските игри.

Наводи
------

1. ↑  Здружениот начин на игра веќе се зацврсти: Арс ви помага да најдете играчи (англиски)

  


|  |  |
| --- | --- |
| Stub icon | *Оваа статија поврзана со видеоигри е никулец. Можете да помогнете со тоа што ќе ја проширите.** п
* р
* у
 |
Краставица, целер и сок од јаболко
**Зеленлуков сок**е сок пијалак направен првенствено од помешан зеленчук и исто така е достапен во форма на прав. Растителните сокови често се мешаат со овошје како јаболка или грозје за да се подобри вкусот. Тоа често се смета за низок шеќер алтернатива на овошен сок, иако некои од комерцијалните брендови на растителни сокови користат овошни сокови, како засладувачи, и може да содржат голема количина на натриум.

Домашно направени сокови
------------------------

Правење на сок од зеленчук дома,  е алтернатива за купување на комерцијални сокови, и може да се зголеми диеталноста со малку зеленчук и овошје.На поевтино и побрзо алтернативни користи центрифугалните сили за да се постигне поделба. На забавување на брзината на *masticating* процес се смета за заштита на зеленчукот од оксидација и топлина (од триење), намалување на хранливи состојки во дефект. Застапниците на masticating juicers често се цитираат на зачувување на ензимите, иако тврдењата се ретко наведени и неосновани од академската поддршка.

Наводи
------

1. ↑  Wilson, Ted (2010). *Nutrition Guide for Physicians*. Springer. стр. 101. ISBN 978-1-60327-430-2.
**Крајна десница**, **екстремна десница**, **радикалната десница** или **ултрадесницата** се изрази кои се користат за означување на крајниот десен спектар на политички идеологии. Екстремно десничарската политика честопати вклучува супремизам - верување дека супериорноста и инфериорноста се вродени реалности помеѓу поединци и групи, како и целосно отфрлање на концептот на социјална еднаквост како норма. Крајната десница често ја поддржува политиката на сегрегација, односно одвојувањето на групите за кои смета дека се супериорни во однос на групите за кои сметаат дека се инфериорни. Крајно десничарската политика често вклучува авторитаризам, нативизам, расизам и ксенофобија.

Идеологии најчесто поврзани со крајната десница се фашизам, нацизам и други ултранационалистички, екстремни религиозни или реакционерни идеологии.

Наводи
------

1. 1 2  Merkl & Weinberg 1999. sfn error: no target: CITEREFMerklWeinberg1999 (help)
2. ↑  Hilliard & Keith 1999. sfn error: no target: CITEREFHilliardKeith1999 (help)
3. ↑  Griffin 2005. sfn error: no target: CITEREFGriffin2005 (help)
**Еднакви последици** или „независна еднаквост" е термин што се однесува на согледувањето дека еднаквите
можности можеби не се доволни за да се поправи угнетувањето и хендикепираноста на жените низ историјата.

Поради нивната различна позиција во општеството, жените и мажите може да не бидат способни да ги искористат еднаквите можности во ист обем. Во некои случаи еднаквите можности всушност можат да имаат негативен ефект на добросостојбата на жените, доколку не резултира времето и енергијата кои жените ги употребуваат за да имаат придобивка од нив. Со цел да се осигура дека развојните интервенции резултираат во еднакви последици за мажите и за жените, неопходно е тие да се создадат врз основа на родова анализа. Според тоа „ рамноправен" третман не значи „ист" третман.

Белешки
-------

1. ↑  „Водич во феминистичката и родовата терминологија". Здружение на граѓани Акција Здруженска, Скопје. 2007-05-30. Архивирано од изворникот на 2007-10-08. Посетено на 2007-06-22.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**ИРВИН** — уметничко движење и колектив воглавно составено од ликовни уметници. Основачи на ова уметничко движење е новата словенечка уметност.

Историја
--------

Во 1983 година, уметниците Душан Мандиќ, Миран Мохар, Андреј Савски, Роман Уранјек и Борут Вогелник, во Љубљана, создаваат уметничка група и ја нарекле Розе Ирвин Селави. Ова име било поврзано со Марсел Дишан. Групата наскоро ќе се скрати името на Р Ирвин С.

Во 1984 година, групата била и сооснована од Славение Кунст (НСК). Покрај ова тие се приклучиле и кон групта Лајбах и групата Сципион Нашице Сестри. Набргу по формирањето на поголемиот колектив, Р Ирвин С го смени своето име во едноставно Ирвин.

Особености
----------

„Иднината е семето на минатото". Во принцип, ретроавангардството се состои во рециклирана употреба на минати симболи, слики и филозофски идеи, особено оние кои се користат од владите или другите институции за да се акумулира и да се одржи моќта. Работата на Ирвин е дефинирана главно со три главни принципи. Првата е идејата да се изгради сопствена уметничка позиција надвор од посебните околности; со тоа што е посебна, уметноста може да стане навистина универзална. Вториот е работа во група, колектив, па дури и во организација, привлекувајќи го акцентот од поединечната личност на уметникот. Третиот е основна постапка за работа на НСК, понекогаш наречена ретро-принцип.

Ирвин е исто така сконцентрирана кон идејата за сложеност на сликата. За нив, сликата никогаш не е неутрална, ниту пак се појавува во неутрален простор. Така, нивната работа може да се поврзе со поголемата меѓународни простори низ кои таа се појавува како институционална критика. Директно цртајќи врз слики кои имаат силни политички или уметнички конотации.

Сликарство
----------

„Сликите" на Ирвин опфачаат голем број медиуми, вклучувајќи: боја, катран, книги, садови, свилени пари и многу други,најразновидни материјали. Делата не се потпишани од групата, во традиционална смисла, но се презентирани на своевидно колективно одобрување. Делота се биде обележуваат со групен монограм - често на метална плоча.

### Перформанси

Иако првенствено се сликари, авторите од ИРВИН се вклучуваат во многу синтетички дела со други уметнички колективи особено од НСК, почнувајќи од театар до музика и видео.

Во 1992 година, во соработка со Мајкл Бенсон режисер, тие ја создадоа претставата Црн плоштад на Црвениот плоштад, која беше создадена и одиграна на црна ткаенина, од 22 метри во чест на Казимир Малевич и супрематизам.

### Источна уметничка мапа

Источна мапа на уметноста е своевиден проект за создавање историја и речник за источноевропската уметност почнувајќи од 1945 година со идентификување на влијателните уметници.

Изложби
-------

Ирвин организира бројни изложби низ Европа и САД, вклучувајќи го и Манифестот во Ротердам, Венециското биенале и позначајните светски ликовни манифестации.

Наводи
------

1. ↑  irwin
2. ↑  „The internationally acclaimed Irwin". Архивирано од изворникот на 2019-05-04. Посетено на 2020-03-26.
3. ↑  artist/irwin
4. ↑  Moreover, the lack of empathy
5. ↑  Group founded in 1983
6. ↑  Skupina Irwin

Надворешни врски
----------------

* IRWIN
* sloart.si
**Иберискиот центар**, сместен во Лондон, во 70-тите години на минатиот век бил шпански центар за поддршка на анархистите, кој откако се преселил во сквотираните згради на некогашните училишта во Нотинг Хил, станал и самоуправуван социјален центар, место за живеење и студио.

Потекло
-------

Иберискиот центар првично бил основан на Chalk Farm (урбан дистрикт) во раните 70-ти на минатиот век од страна на шпанските ветерани од граѓанската војна, каде главен меѓу нив бил Мигел Гарсија Гарсија, затвореник кој отслужил дваесет години поради режимот на Франциско Франко. Гарсија и неговите другари биле активни во групата за потпомагање на затворениците, позната како Црвен крст на анархистите. Подоцна, бил познат како **Анархија** или **Алтернативен центар „А"**, кој се состанувал во парохиска сала во Холборн, пред да се пресели во 1982-тата година во училишната зграда, на улица 421 Хароу Роуд во Нотинг Хил. Неговото оригинално политичко дејствување престанало по обновувањето на парламентарната влада во Шпанија и смртта на Гарсија во 1981 година.

Бендови
-------

Центарот во Нотинг Хил станал место за анархо-панк- свирките на Mob, Conflict, Poison Girls и Subhumans  Некогашниот продуцент на Мадона, Вилијам Орбит ја започнал својата кариера таму а ја основал и неговата продукциска куќа „Герила рекордс" додека живеел на истоимената локација

Поврзано
--------

* Центар за автономија

Користена литература
--------------------

1. ↑  „Notting Hill History Timeline - 16 - Notting Hill Babylon (Early 1980s)" (PDF). Архивирано од изворникот (PDF) на 2009-12-28. Посетено на 2010-08-31.
2. ↑  Meltzer, Albert (1996). *I couldn't paint golden angels: Sixty years of commonplace life and anarchist agitation*. AK Press. ISBN 9781873176931. Архивирано од изворникот на 2 May 2019. Посетено на 2 May 2019.
3. ↑  Chatterton, P; Hodkinson, S (2006). „Autonomy in the city". *City*. **10** (3). doi:10.1080/13604810600982222.
4. ↑  „Centro Iberico, London, England, 21 January 1979". *Brainwashed*. Архивирано од изворникот на 2 April 2016. Посетено на 3 May 2019.
5. ↑  Staff. „Shine on: William Orbit". *Cold War Nightlife*. Архивирано од изворникот на 3 May 2019. Посетено на 3 May 2019.
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Glaucopsyche|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Зеленомешест синец** (*Glaucopsyche alexis*) е пеперуга од семејството на синци. Пеперугата живее и во Македонија.

Опис
----

Пеперугата на горната страна на крилјата е во сина боја, каде кај женките е во потемна нијанса. Вените се во светласина боја, а рабовите во црна боја. Телото и антените се во сина боја. Долната страна на крилјата се во сива и сина боја со црни точки. Има зелена нијанса кај стомакот на долната страна.

Возрасните единки летаат од април до јули. Претпочитаат ливади каде вирее растението *Vicia*.

Подвидови
---------

* *G. a. alexis* - од Јужна Европа до Сибир
* *G. a. blachieri* (Milliére, 1887) Карпати
* *G. a. lugens* (Caradja, 1893) Кавказ
* *G. a. melanoposmater* Verity, 1928 Алжир и Тунис

Наводи
------

1. ↑  Seitz, A. ed. Band 1: Abt. 1, *Die Großschmetterlinge des palaearktischen Faunengebietes, Die palaearktischen Tagfalter*, 1909, 379 Seiten, mit 89 kolorierten Tafeln (3470 Figuren)

|  |  |  |
| --- | --- | --- |
| 

|  |  |
| --- | --- |
| Таксонски назнаки | 
* Википодатоци: Q1317410
* BioLib: 51444
* BOLD: 27834
* EoL: 267841
* EPPO: GLPSAL
* Fauna Europaea: 441087
* GBIF: 1924097
* iNaturalist: 60834
* IRMNG: 10288893
* LepIndex: 203181
* NCBI: 203781

 |

 |

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
Грашокот е едногодишно растение.
**Едногодишно растение** — растение што ‘рти, цвета и умира во рок од една година или сезона. Вистинските едногодишни растенија живеат над една година само ако се спречени да создадат семе. Некои бессемени растенија исто така се сметаат за едногодишни, иако не даваат цветови.

Во градинарството, годишно растение е она шо се одгледува надвор, во текот на пролетта и летото и преживува токму една сезона на раст. Многу прехранбени култури се (или се одгледуваат како) едногодишни. Тука спаѓаат сите припитомени житарки. Некои повеќегодишни и двегодишни растенија во градините се одгледуваат како едногодишни од практични причини, особено доколку не се отпорни на студот на локалната клима. Морковот, целерот и магдоносот се вистински двегодишни растенија што обично се одгледуваат како едногодишни поради корењата и листовите. Доматот, слаткиот компир и пиперката се нежни повеќегодишни растенија што најчесто се одлегуваат како едногодишни.

Украсни повеќегодишни растенија што се огледуваат како едногодишни се пукалецот, бегонијата, зјајката, здравецот, украсната коприва (колеус) и петунијата.

Кај некои видови едногодишни растенија животниот циклус („од семе до семе") може да трае само еден месец, иако највеќето траат неколку месеци. Репката има циклус од пет месеци ако се одледува во флуоресцентни лампи во просторија. Многу пустински едногодишни растенија се терофити, бидејќи циклусот како растенија им трае неколку недели, а остатокот од годината го проведуваат како семки за да ги преживеат сушните услови.

Примери за вистински едногодишни растенија се пченката, пченицата, оризот, марулата, грашокот, лубеницата, гравот, цинијата и невенот.

Поврзано
--------

* Двегодишно растение
* Повеќегодишно растение

Наводи
------

1. ↑  Енциклопедија Британика (англиски)
2. ↑  Collinson, A. S. (1988). *Introduction to world vegetation*. London: Unwin Hyman. стр. 23. ISBN 978-0-04-581031-4.
3. ↑  www.floridata.com

Надворешни врски
----------------

|  |  |
| --- | --- |
| Ризница | „Едногодишно растение" на Ризницата ? |

* Примери за едногодишни цвеќиња Архивирано на 2 март 2012 г. (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85005362
* NDL: 01188272
* NKC: ph122269

 |

 |
Конзулат на Данска во Хамбург
Титулата **Конзул** се употребува за официјални претставници на владата на една земја на територијата на друга земја, вообичаено во функција на помагање и заштита на граѓаните од земјата на Конзулот, и за олеснување на економските односи и пријателството помеѓу народите на земјата кајшто е назначен и земјата која ја претставува. Ова го разликува конзулот од амбасадорот: додека амбасадорот е претставник на шефот на државата од земјата која го испраќа во земјата домаќин и е единствен и главно се грижи за дипломатските односи, конзули и конзулати може да има повеќе, на пример во поголемите градови, и се грижат за помош на сопствените и граѓаните на земјата домаќин за патувања, соработка, размена итн.

Почесен конзул
--------------

Институцијата почесен конзул своите корени ги има уште од дамнешни времиња. Некои автори, за современи почетоци на почесните конзули, ја посочуваат институцијата на грчките проксени, коишто за разлика од другите лица во трговските колонии на европските земји, имале јавна функција на заштита на своите граѓани. За разлика од редовните, односно кариерните конзули, почесниот конзул не е во служба на државата којашто го именува и не се наоѓа на платниот список на министерството за надворешни работи. Кариерниот конзул, задолжително е државјанин на земјата што го именува, додека почесниот конзул може да биде и државјанин на државата на приемот, па дури и државјанин на трета земја. Неговите функции се поограничени во однос на кариерните конзули, а тие обично се сведуваат на стопанска соработка, како и помош на државјаните на државата на именување. Во современата практика, институтот почесен конзул некои земји не го прифаќаат и поради тоа не пристапуваат кон именување на оваа категорија конзули. Ваквата практика произлегува од Виенската конвенција за козуларни односи, во која е нотирано дека секоја држава самостојно одлучува дали ќе именува и ќе го прифати институтот почесен конзул.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Бог во  *Создавањето на Адам* , фреска од Микеланџело (околу 1508-1512)
**Еднобоштво** или **монотеизам** значи верување во еден, единствен Бог. Во пракса монотеистичката религија се стреми кон верување за еден бог кој владее со цел универзум. Такви религии се јудаизмот, исламот, христијанството, хиндуизмот. Некои источни религии како ваишава, саива, сикизмот имаат монотеистички карактер.

|  |  |
| --- | --- |
| Stub icon | *Оваа статија од областа на религијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85086976
* GND: 4040107-8
* NKC: ph122974

 |

 |
**Конечка кула** или **Горна кула** — историска средновековна одбранбена и станбена кула во селото Конче.

Местоположба
------------

Кулата се наоѓа во склоп на Конечкиот манастир, сместена во непосредната близина на апсидата на манастирската црква „Св. Стефан".

Историја
--------

Кулата е најстарата градба во состав на манастирот од периодот по изградбата на црквата. Според обликот и начинот на кој е изградена, најверојатно потекнува од османлискиот период.

На кулата не се извршени детални археолошки и архитектонски истражувања, но се претпоставува дека е изградеба по нарачка на Катарина Бранковиќ.

Архитектура
-----------

Разурнатата камена кула имала влез во приземјето и прозорец на првиот кат, што укажува дека кулата се користела за живеење.

Кулата се чини дека особено наликува на добро сочуваните кули во Кратово, ѕидани од кршен камен со обработени камени блокови на аглите и со подземни ходници за евакуација, какви што се верува дека имала и кулата во манастирот.

Наводи
------

1. ↑  „Културно наследство на Конче – Општина Конче". Посетено на 2022-03-13.
Логото на институтот.
**Институтот за информатика** на Природно-математичкиот факултет во Скопје бил наследник на *математичкиот институт со нумерички центар* создаден во 1960-тите години. Тоа е првата високообразовна институција во која од учебната 1979/1980 година биле воведени првите студии по информатика во Македонија. Во врвот на својата дејност, институтот за информатика годишно создаваше стотина дипломирани инженери по информатика и десетина професори за средното образование.

Со законските измени од 2011 година се формираше нов Факултет за информатички науки и компјутерскo инженерство во рамките на УКИМ, по што сите вработени на Институтот за информатика, како и повеќе од 80% од тековните студенти, избраа да продолжат со својата работа и студии на новоформираниот факултет. ПМФ не ги згасна студиите по информатика, но го намали обемот на работа и уписните квоти до бројки насочени само кон дозавршување на студиите на постојните студенти кои избраа да останат на ПМФ.

Последните наставни планови и програми на ИИ се засновани на препораките *CC2001*, *SE2004* и *IS2002*, предложени од најпознатите светски асоцијации кои ги обединуваат информатичарите во светот IEEE, АКМ, AIS и AITP и започнаа да се применуваат во учебната 2005/2006 година. Со тоа стануваат најсовремени студии по информатика не само во Македонија, туку и пошироко. Последна ревизија на наставните планови беше извршена во 2009 година, задржувајќи ги повеќето предмети и профили, со одредени реструктурирања со цел зголемување на изборноста на предметите до 50% од вкупниот број.

Во периодот до 2010 година Институтот за информатика беше компјутерски најопремена високообразовна институција во Македонија и располагаше со седум компјутерски лаборатории со постојан интернет пристап, каде секој студент има свое работно место на практичните вежби и одлични услови за самостојно работење на проекти од различни предмети.

Во 2014 сите студенти (помалку од 20% од вкупниот број) кои одбраа да не се префрлати на ФИНКИ ги завршија студиите со што Институтот за Информатика на ПМФ и официјално престана да постои, а сите насокии од областа на информатичките науки се реформираа и префрлија на обединиетиот ФИНКИ со што ФИНКИ стана најголемиот и најелитен технички факултет по сите параметри во Република Македонија.

Надворешни врски
----------------

* Официјално мрежно место на институтот за информатика Архивирано на 7 август 2011 г.

|  |  |  |  |  |
| --- | --- | --- | --- | --- |
| 

| * п
* р
* у
Институти при Природно-математичкиот факултет во Скопје |
| --- |
|  |
| 
 Институт за математика • Институт за физика • Институт за хемија • Институт за биологија • Институт за географија • Институт за информатика • Институт за етнологија и антропологија*Сеизмолошка опсерваторија*
 | Логото на природно-математичкиот факултет |

 |
**Кенткаус III**, честопати нарекувана **Кентакавес III** од страна на медиумите, била древна египетска кралица која живеела за време на Петтата династија околу 2450 п.н.е.

Кенткаус најверојатно била ќерка на кралот Нефериркаре Какаи и кралицата Кенткаус II, додека нејзиниот сопруг најверојатно бил фараонот Неферефре, а нејзиниот син бил фараонот Менкаухор Каиу.

Откривање на гробот
-------------------

На 4 јануари 2015 година, откривањето на нејзината гробница од страна на чешки археолози било објавено од страна на египетските власти. Според египетскиот министер за антиквитети Мамдух Елдамати, немало сознанија за постоењето на Кенткаус III пред ова откритие. Меѓутоа, претходно биле идентификувани две претходни египетски кралици со исто име.

Гробот на Кенткаус III, означен како AC 30, бил ископан во Абусир, каде што има неколку пирамиди посветени на фараоните од Петтата династија, вклучувајќи го и Неферефре. Гробницата била пронајдена во близина на погребниот комплекс на Неферефре од страна на чешкиот археолошки тим предводен од Мирослав Барта од Универзитетот Чарлс во Прага, во соработка со Египет.

Името и рангот на Кенткаус биле впишани на внатрешните ѕидови на гробот, веројатно од градителите. Погребана е во мастаба со подземна гробница до која се постигнува преку шахта. Цртежите во гробот ја идентификувале како „жената на кралот" и „мајката на кралот", што значи дека нејзиниот син подоцна бил на престолот. Во гробот биле пронајдени и статуетки и дваесет и четири предмети од травертин, заедно со четири бакарни предмети (кои биле дел од погребните предмети). Гробот е датиран од средината на Петтата династија.

Археолозите кои ја откриле гробницата верувале дека тоа е на сопругата на Неферефре, бидејќи била блиску до неговиот комплекс, на мали гробишта југоисточно од комплексот. Елдамати изјавил: „Ова откритие ќе ни помогне да откриеме некои непознати аспекти на Петтата династија, која заедно со Четвртата династија, била сведок на изградбата на првите пирамиди".

Наводи
------

1. 1 2 3  „Czech expedition discovers the tomb of an ancient Egyptian unknown queen". Charles University. January 2015.
2. 1 2 3  Verner, Miroslav (2014). *Sons of the Sun. Rise and decline of the Fifth Dynasty*. Prague: Charles University. стр. 58. ISBN 978-8073085414.
3. 1 2 3  „Tomb of previously unknown pharaonic queen found in Egypt". *The Express Tribune*. AFP. 4 January 2015. Посетено на 21 April 2018.
4. 1 2 3  „Tomb find reveals existence of new Egyptian queen". *The San Diego Union-Tribune*. 4 January 2015. Посетено на 21 April 2018.
5. 1 2 3 4  „Tomb of Fifth Dynasty queen found in Egypt". ABC Online. ABC. 4 January 2015. Посетено на 21 April 2018.
6. 1 2  „4500 years old tomb of unknown Ancient Egyptian Queen discovered". *Luxor Times*. 9 January 2015.
7. ↑  Roisin O'Connor (5 January 2015). „Tomb of ancient Egyptian queen uncovered by archaeologists". *The Independent*. Посетено на 21 April 2018.
8. ↑  „Queen Khentakawess III's tomb found in Egypt". BBC News. 5 January 2015. Посетено на 21 April 2018.
Еднокамениот храм Панча Ратас, издлабен во карпа, крајот на VII век.
**Еднокамена архитектура**, или **монолитна архитектура**, ― архитектура која опфаќа градби кои се врежани, лиени или ископани од едно парче материјал, историски од карпа. Најосновниот облик на еднокамена архитектура е градба со исечена карпа, како што се еднокамените цркви во Етиопија изградени од династијата Загве или Панча Ратас во Индија. Тие се исечени од цврста карпа, на која остануваат прицврстени во основата. Во повеќето случаи тоа е очигледно од преостанатата околна карпа, но понекогаш градбата се сече од излевањето, како во храмот Шоре во јужна Индија, и само проверка одблизу открива дека зградата е еднокамена.

Поимите еднокамен (монолит*)* и еднокамен (монолитен) столб вообичаено се користат за предмети направени од едно големо парче карпа што е одвоено од земјата. Тие можеби биле поместени на значително растојание, како и со неколку староегипетски обелисци, кои биле преместувани низ целиот свет. Градбите со градежен материјал што се истура на своето место, најчесто бетон, исто така може да се опишат како еднокамени. Крајни примери се еднокамени куполи, каде што материјалот се прска внатре во облик за да се добие цврстата структура.

Антички пример за еднокамена купола е оној на Мавзолејот на Теодорих во Равена, Италија, чиј покрив е направен од еден камен.

Поврзано
--------

* Архитектура на катедрали и големи цркви
* Црковна архитектура
* Ранохристијанска уметност и архитектура
* Статуа на Ахимса, најголемата монолитна скулптура

Наводи
------

* Расел Старгис, *Sturgis' Illustrated Dictionary of Architecture and Building*

Надворешни врски
----------------

* 

* Еднокамена архитектура на Ризницата ?
**Зајакнувањето** се однесува и на мажите и на жените. Тоа е колективен потфат кој вклучува и поединечна промена и колективна акција. Зајакнување на жените значи развивање на нивната способност колективно и поединечно да преземат контрола над своите животи, да ги идентификуваат своите потреби, да ги одредат интересите кои им одговараат. Во повеќето случаи зајакнувањето
на жените бара трансформација на поделбата на трудот и општеството.

Белешки
-------

1. ↑  „Водич во феминистичката и родовата терминологија". Здружение на граѓани Акција Здруженска, Скопје. 2007-05-30. Архивирано од изворникот на 2007-10-08. Посетено на 2007-06-22.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Фрагмент од Лесновскиот паренезис
Во рамките на **Кратовската книжевна школа**, како книжевни центри се среќаваат македонските манастири Свети Прохор Пчињски, Свети Јоаким Осоговски и Свети Гаврил Лесновски. Во овие манастири поактивно писмената и книжевната традиција ќе започне меѓу XII и XIV век, а се разбира и до XIX век, зашто во овие манастири ќе се негува словенскиот збор и православието во периодот на турското владеење во Македонија.

Како македонски дејци, припадници на оваа школа се јавуваат Димитар Кратовски кој е активен во XV век и Јован Кратовски кој својата дејност ја обавувал во XVI век. Кај препишувачите од Кратовската книжевна школа постоела јазична свест за почитување и за употреба на особеностите од Охридската книжевна школа. Тие спонтано внесувале јазични особености од северните и од источните македонски говори. Од оваа школа потекнуваат ракописите како: Вранешничкиот апостол, Лесновски паренезис, Струмичкиот апостол, Хлудовиот триод, Радомирово евангелие, Карпинското евангелие и други.

Ракописите од Охридската и од Кратовската школа се совпаѓаат едни со други според повеќе правописни и јазични особености, и ја претставуваат македонската варијанта на црковнословенскиот јазик.

Наводи
------

1. ↑  Група автори: „Македонски јазик и литература", Просветно дело, Скопје, 2006 година, стр. 32.
Захарија на фреска од Систинската капела
**Свети пророк Захарија** — старозаветен пророк и татко на Св. Јован крстител.

Животопис
---------

Захарија потекнувал од свештеничкото Ароново племе. Тој и жена му Елисавета долго време немале деца и постојано го молеле бога да добијат пород, така што, кога биле во поодминати години, поради нивниот побожен живот, Господ им ги послушал молитвите и им се родил синот Јован. Захарија го завршил животот маченички, зашто бил погубен од Иродовите војници, покрај олтарот.

Наводи
------

1. ↑  „Верски календар", *Дневник*, година XIX, број 5868, петок, 18 септември 2015, стр. 27.

Предлошка:Захарија

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 70811276
* LCCN: n2006008808
* ISNI: 0000 0000 3677 9475
* GND: 118642103
* SUDOC: 169786900
* BNE: XX1505646

 |

 |
**Клуж** (романски: *Judeţul Cluj*, романски: *Kolozs megye*) е округ во Романија, сместен во северозападниот дел на земјата. Главен град на округот е градот Клуж-Напока, а значајни се и градовите Турда и Деж.

Географија
----------

### Местоположба

Дрвена црква во Паницени
Округот Клуж е копнен округ во Романија. Окружен е:

* на север со: Марамуреш;
* на североисток со: Бистрица-Насауд;
* на исток со: Муреш;
* на југ со: Алба;
* на запад со: Бихор;
* на северозапад со: Салаж.

### Релјеф

Округот се наоѓа во историската област Трансилванија. Округот е окружен со планини, особено на запад, каде што се извишува планината Бихор. Во средишниот дел се простираат плодните долини Самош и Мориш.

Демографија
-----------

Округот спаѓа во групата на повеќенационални окрузи во Романија. Според пописот во Романија во 2002 година, Романците сочинуваат 79,4% од населението во округот, Унгарците 17,4%, 2,8% се Роми, а 0,6% се припадници на некоја друга националност.

Надворешни врски
----------------

|  |  |
| --- | --- |
| Ризница | „Клуж (округ)" на Ризницата ? |

* Официјално мрежно место

|  |  |  |  |  |
| --- | --- | --- | --- | --- |
| 

| * п
* р
* у
Окрузи во Романија |
| --- |
|  |
| 
* Алба
* Арад
* Арџеш
* Бакау
* Бистрица-Насауд
* Бихор
* Ботошан
* Браила
* Брашов
* Бузау
* Валча
* Ванча
* Васлуј
* Галац
* Горж
* Ѓурѓу
* Дамбовица
* Долж
* Илфов
* Јаломица
* Јаш
* Калараш
* Караш-Северин
* Клуж
* Ковасна
* Констанца
* Марамуреш
* Мехединци
* Муреш
* Њамц
* Олт
* Прахова
* Салаж
* Сату Маре
* Сибиу
* Сучава
* Телеорман
* Тимиш
* Тулча
* Харгита
* Хунедоара

 |  |

 |
**Канцеларија** — вообичаено просторија или друга област каде вработените во организацијата вршат административна работа со цел да ги поддржат и реализираат објектите и целите на организацијата. Зборот може да означи и позиција во рамките на организација со специфични должности поврзани со него (види службеник, службеник, службено лице); втората е всушност претходна употреба, канцеларија како место првично се однесува на локацијата на својата должност. Кога се користи како придавка, терминот „канцеларија" може да се однесува на задачи поврзани со бизнисот. Во законот, фирма или организација има канцеларии на секое место каде што има официјално присуство, дури и ако тоа присуство се состои (на пример) од силос за складирање, а не од деловна единица. Канцеларијата исто така е архитектонски и дизајнерски феномен: почнувајќи од мала канцеларија, како што е клупата во аголот на мал бизнис со исклучително мали димензии (видете ја канцеларијата за мала канцеларија / канцеларија), низ целиот кат на зградите, до и вклучувајќи масивни згради посветени целосно на една компанија. Во модерни услови, канцеларијата обично е место каде што работниците-чувари ги извршуваат своите функции. Според Џејмс Стивенсон, „Канцеларијата е оној дел од деловното претпријатие кое е посветено на насоката и координацијата на нејзините различни активности".
**Здружена општина** или **Општинска заедница** (германски: *Verbandsgemeinde*) — административна единица во германските покраини Рајнска област-Пфалц и Саксонија-Анхалт.

Рајнска област-Пфалц
--------------------

Постојат 163 здружени општини во Рајнската област-Пфалц, кои се групирани во 24 окрузи и поделени во околу 2.200 општини.

Многу од здружените општини се основани во 1969 година. Порано името на административната единица било *Амт*. Многу од функциите на општинската власт за неколку општини се споени и администрирани од поголем или неколку централни градови или општини заедно во група, додека поединечните општини сè уште имаат ограничен степен на локална автономија.

Саксонија-Анхалт
----------------

Единаесетте окрузи на Саксонија-Анхалт биле поделени на *Амтови*, а од 1 јули 2009 година на здружени општини. Со владината реформа од јануари 2010 година, има 18 здружени општини во Саксонија-Анхалт.

Поврзано
--------

* Здружени општини во Рајнската област-Пфалц
* Здружени општини во Саксонија-Анхалт
* Здружени општини во Тирингија
**Иван Рабузин** (27 март 1921

 - 18 декември 2008

) бил хрватски наивен уметник.

Животопис
---------

Таткото на Рабузин беше рудар, а Иван беше шести од неговите единаесет деца. Иван работел како столар многу години, и не почнал да слика сè до 1956 година, кога имал триесет и пет години. Тој имаше малку формална обука како уметник, но неговата прва изложба на слики се покажа успешна и тој промени ја кариерата, станувајќи професионален сликар во 1962 година.

Сликите на Рабузин вклучуваат Авенија. Бил активен во политиката како член на Хрватската демократска заедница, а од 1993 до 1999 година бил и член на хрватскиот парламент во вториот и третиот собир. Тој го зеде прободениот индустриски дизајн во 1970-ти со 500-парче рачно изработена садо за салони од Тимо Сарпанева, која Рабузин одликуваше со студио Лини од германската Розентална фабрика за производство на порцелан.]
Рабузин почина на 18 декември 2008 година во болница во Вараждин, Хрватска.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Иван Митевски**  (8 април 1948

, Скопје – 25 септември 2015

, Скопје, Македонија) — македонски режисер.

Животопис
---------

Доајено на телевизиската играна и документарна програма. Митевски бил еден од најплодните македонски режисери, со мошне голем опус на документарни и играни филмови, главно во продукција на Македонската телевизија. Неговите филмови имаат добиено голем број награди.

Творештво
---------

Неговите филмови ја скенирале човековата душа. 
Болката и осаменоста, но и љубовта и разбирањето. 
Бил предводник на познатата скопска телевизиска документарна школа.
Поважни филмови:

* „Време на летала",
* „Заминување од Пасквелија",
* „Трето доба",
* „Децата на светот",
* „Црвениот трендафил на Скопје".

Направил и стотици документарци и ги освоил бројните признанија низ светот, а документарецот -

* „Глас" влегол во банката на податоци на УНЕСКО .

Наводи
------

1. ↑  Митевски Иван - Копола
2. ↑  Биографија
3. ↑  ИВАН МИТЕВСКИ – КОПОЛА, ДОАЈЕН НА ТЕЛЕВИЗИСКА РЕЖИЈА

Надворешни врски
----------------

* ВО СПОМЕН НА НАШИОТ ИВАН МИТЕВСКИ
**„Иван Принцот и сивиот волк 4"** е руски анимиран филм на студиото Мелница и ЦТБ. Премиерата се одржала на 26 декември 2019 година. Претставата за персоналот на студиото Мелница се одржало на 20 декември 2019 година во Санкт Петербург во киното Аврора. Телевизиската премиера на цртаниот филм се емитувала на ТВ каналот РЕН на 9 мај 2020 година.

Заплет
------

Во пресрет на пролетта, главните ликови дознаваат дека ќе се одржи глобален натпревар на песна во Тринаесеттото Кралство. Кралот најавил дека научникот Мачка ќе настапи од далечното кралство. Иван Принцот и неговите пријатели ќе се обидат да му помогнат, но незнаат колку ќе бидат опасни нивните соперници ...

Наводи
------

1. ↑  Наталья Шадрина. „Карпов, Конюхов и «Последний богатырь»: фильмы о каких героях поддержал Фонд кино: Культура: Облгазета" (руски). www.oblgazeta.ru. Посетено на 2019-12-31.
2. ↑  ФОНД КИНО ПОДДЕРЖИТ «СЕРДЦЕ ПАРМЫ», «МИЛЛИАРД» И ВТОРУЮ ЧАСТЬ «ПОСЛЕДНЕГО БОГАТЫРЯ»
3. ↑  Фонд кино поддержит 15 фильмов
4. ↑  108-й Российский кинорынок. Презентация компании «Наше кино»
5. ↑  108 Кинорынок: игра в космобол и искусство управлять мужчинами в пакете Нашего кино
6. ↑  Иван Царевич и Серый Волк 4
**Златко Лечевски** (Скопје, 21 март 1954

 – Скопје, 16 декември 2014

) — македонски дипломат од кариера. Бил амбасадор на Македонија во Руската Федерација во периодот од 2006 до 2009 година.

Животопис
---------

Лечевски е роден на 21 март 1954 година во Скопје. Дипломирал Филозофија на Универзитетот „Св. Кирил и Методиј", а во 1985 година ги завршил Постдипломските студии од социологија на културата.
Работниот век го почнал како асистент на Факултетот за безбедност и наставник во Центарот за образование на кадри за безбедност. Работел во Министерството за надворешни работи на високи и одговорни функции, поминувајќи ги притоа сите скалила во хиерархијата на работењето на министерството. Својот ангажман во МНР го започнал во 1996 година како началник во Одделението за аналитика и информирање. Од 1997 година бил назначен за Помошник министер за анлитика и политичко планирање во МНР на Македонија, а периодот 2001-2006 бил Државен советник задолжен за аналитика и политичко планирање.

Лечевски во периодот од 2006 до 2009 година бил амбасадор во Руската Федерација и време на мандатот е одликуван во 2008, година од Патријархот на Руската православна црква, г. Алексиј Втори со високото признание орден **„Обединетост"** и во 2009 година, повторно од Патријархот на Руската православна црква, но овој пат од г. Кирил со ореденот „**Меѓународна премија на светитерамноапостолски браќа Кирил и Методиј"**.
Починал во Скопје на 16 декември 2014 година.

Наводи
------

1. ↑  *Рускиот патријарх Алексиј го одликува амбасадорот Златко Лечевски*
2. ↑  *В ХРАМЕ ХРИСТА СПАСИТЕЛЯ СОСТОЯЛАСЬ ЦЕРЕМОНИЯ НАГРАЖДЕНИЯ ЛАУРЕАТОВ МЕЖДУНАРОДНОЙ ПРЕМИИ СВЯТЫХ РАВНОАПОСТОЛЬНЫХ КИРИЛЛА И МЕФОДИЯ*
3. ↑  *Почина дипломатот Златко Лечевски*